बोले- हमने सरकारी भर्ती प्रक्रिया को आसान बनाया, भ्रष्टाचार और भाई-भतीजावाद खत्म हुआ
PM मोदी आज 71 हजार युवाओं को अप्वॉइंटमेंट लेटर बांटेंगे, देश की 45 जगहों पर लगेगा रोजगार मेला, Employment fair will be held at 45 places in the country
प्रधानमंत्री नरेंद्र मोदी ने मंगलवार रोजगार मेला कार्यक्रम में 71 हजार लोगों को अपॉइंटमेंट लेटर दिया। यह मेला देशभर के 45 जगहों पर लगाया गया। प्रधानमंत्री इस कार्यक्रम में वीडियो कॉन्फ्रेंसिंग के जरिए जुड़ें।
प्रधानमंत्री ने अपॉइंटमेंट लेटर बांटने के बाद युवाओं को संबोधित किया। मोदी ने कहा- आज 70 हजार से अधिक युवाओं को भारत सरकार के विभिन्न विभागों में सरकारी नौकरी का नियुक्ति पत्र मिल रहा है। आप सभी ने कड़ी मेहनत से ये सफलता हासिल की है। मैं आपको और आपके परिवार को बधाई-शुभकामनाएं देता हूं।
बीते 9 वर्षों में हमने सरकारी भर्ती प्रक्रिया को ज्यादा तेज, पारदर्शी और निपष्क्ष बनाने को प्राथमिकता दी है। आज आवेदन करने से लेकर नतीजे आने तक की पूरी प्रक्रिया ऑनलाइन हो गई है। आज डॉक्यूमेंट को सेल्फ अटेस्ट करना भी पर्याप्त होता है। ग्रुप C और ग्रुप D के पदों पर भर्ती के लिए इंटरव्यू भी खत्म हो गए हैं। इन सारे प्रयासों से भ्रष्टाचार और भाई-भतीजावाद खत्म हुआ है।
9 साल पहले आज के ही दिन 16 मई को लोकसभा चुनाव के नतीजे आए थे। तब पूरा देश उत्साह, उमंग और विश्वास से झूम उठा था। सबका साथ-सबका विकास के मंत्र के साथ कदम बढ़ाने वाला भारत, आज विकसित भारत बनने के लिए प्रयास कर रहा है। जिस स्पीड और स्केल पर आज भारत काम कर रहा है यह भी आजादी के 75 साल के इतिहास में अभूतपूर्व है।
2022 में रोजगार मेला का पहला फेज लॉन्च किया
PM मोदी ने अक्टूबर 2022 में रोजगार मेला का पहला फेज लॉन्च किया था। इसमें 2023 के आखिर तक 10 लाख भर्तियां करने का वादा किया है। इसी के तहत 71 हजार युवाओं की भर्ती केंद्र सरकार, राज्य सरकारों, केंद्र शासित प्रदेशों के विभिन्न विभागों में की जा रही है।
किन विभागों में मिलेगी नौकरी
देश भर से चयनित नए कर्मचारी भारतीय डाक सेवक, डाक निरीक्षक, वाणिज्यिक-सह-टिकट क्लर्क, जूनियर क्लर्क टाइपिस्ट, जूनियर लेखा क्लर्क, ट्रैक मेंटेनर, सहायक अनुभाग अधिकारी, लोअर डिवीजन क्लर्क, सब डिवीजन अधिकारी, टैक्स असिस्टेंट, सहायक प्रवर्तन अधिकारी, निरीक्षक, नर्सिंग अधिकारी, सहायक सुरक्षा अधिकारी, फायरमैन, सहायक लेखा अधिकारी, सहायक लेखा परीक्षा अधिकारी, मंडल लेखाकार, लेखा परीक्षक, कॉन्स्टेबल, हेड कॉन्स्टेबल, सहायक कमांडेंट, प्रधानाचार्य, प्रशिक्षित स्नातक शिक्षक, सहायक रजिस्ट्रार, सहायक प्रोफेसर जैसे कई पदों पर इनकी भर्तियां की जा रही हैं।
रोजगार मेला PM की एक खास पहल 
गौरतलब है कि रोजगार मेला रोजगार देने की प्रधानमंत्री मोदी की एक खास पहल है। केंद्र सरकार को उम्मीद है कि रोजगार मेला आगे रोजगार पैदा करने में महत्वपूर्ण भूमिका निभाएगा। यह युवाओं को मजबूत बनाने के साथ ही राष्ट्रीय विकास में भागीदारी के लिए मौके देगा।
नए भर्ती किए गए लोगों को कर्मयोगी प्रारंभ के माध्यम से खुद को ट्रेंड करने का मौका भी मिलेगा। यह विभिन्न सरकारी विभागों में नए नियुक्त लोगों के लिए एक ऑनलाइन ओरिएंटेशन कोर्स है।
PM मोदी ने 13 अप्रैल को 71 हजार युवाओं को अपॉइंटमेंट लेटर दिए थे
केंद्र सरकार की रोजगार मेला स्कीम के तहत प्रधानमंत्री नरेंद्र मोदी ने 13 अप्रैल को 71 हजार युवाओं को अपॉइंटमेंट लेटर जारी किए थे। अलग-अलग राज्यों से जुड़े इन सभी युवाओं को केंद्र सरकार के विभागों में नौकरी दी गई है। प्रधानमंत्री वीडियो कॉन्फ्रेंसिंग के जरिए कार्यक्रम में शामिल हुए। पढ़ें पूरी खबर...
जनवरी में PM ने 71 हजार बेरोजगारों को अपॉइंटमेंट लेटर दिए थे
प्रधानमंत्री नरेंद्र मोदी ने जनवरी में देश के 71 हजार युवाओं को रोजगार मेले के तहत जॉब अपॉइंटमेंट लेटर बांटे थे। पीएम ने कहा था कि ये 2023 का पहला रोजगार मेला है। नए साल की शुरुआत उज्जवल भविष्य की नई उम्मीदों के साथ हुई है। पिछले साल दो रोजगार मेलों में पीएम 1 लाख 47 हजार युवाओं को नियुक्ति पत्र दे चुके हैं। पढ़िए पूरी खबर...